দারিদ্র দূরীকরনে দেয়া ক্ষুদ্রঋণের ইসলামী বিকল্পের ব্যাপক প্রচার ও প্রসার করতে হবে। ঢাকায় আন্তর্জাতিক মানের একটি ফাউন্ডেশন প্রতিষ্ঠা করতে হবে। এ সংস্থা ক্ষুদ্রঋণ কার্যক্রম পর্যালোচনা করবে এবং দেশী বিদেশী ষড়যন্ত্রের বিরূদ্ধে র্নিদেশনা প্রদান করবে। ইসলামী নীতিমালায় ক্ষুদ্রঋণ কার্যক্রম পরিচালনার জন্য ইসলামী গ্রামীন ব্যাংক চালু করা যেতে পারে। বাংলাদেশ ক্ষুদ্রবিনিয়োগ কার্যক্রম ও দারিদ্র দূরিকরনের লক্ষ্যে ইসলামী উন্নয়ন ব্যাংকের তত্ত্বাবধানে একটি বিশেষ তহবিল গঠন করা যেতে পারে। এছাড়া- প্রথমত, উদ্যোগ নেয়া উচিৎ এমন কর্মসূচীর । যে পদ্ধতিতে অর্জিত মুনাফার একটা অংশ পাবে সংশ্লিষ্ট এনজিও বাকিটা উদ্যোক্তা। দ্বিতীয়ত, প্রদত্ত বিনিয়োগ হতে হবে যুক্তি সঙ্গত সময়ভিত্তিক। তৃতীযত, স্ত্রী প্রাপ্ত ঋণ তুলে দেয় স্বামীর হতে। এর চেয়ে স্বামীকেই সদস্য করে বিনিয়োগ দিলে সে তখন জবাবদিহিতার জন্য বাধ্য থাকবে। চতুর্থত,কৃষিকে ক্ষুদ্রবিনিয়োগের আওতাভূক্ত করা অর্থকারী শস্য উৎপাদনের জন্য ঋণ প্রদান সময়ের দাবি। পঞ্চমত, প্রকৃত যারা দরিদ্র তাদের ক্ষুদ্রঋণ বলয়ে আনতে হবে। ষষ্ঠত, শহরতলী ও গ্রামঞ্চলের দোকানদার, ব্যবসায় সৃজনশীল ক্ষমতাসম্পন্ন উদ্যেক্তাদের আর্থিক সহায়তা দিতে হবে। সপ্তমত, ক্ষুদ্রঋণ এত ক্ষুদ্র হওয়া উচিৎ নয় যে, গ্রহীতা উদ্যেশ্য পূরনে তা পর্যাপ্ত বিবেচিত না হয়। অষ্টমত, ক্ষেএ বিশেষে বা মৌসুম বিশেষে বিশেষ ধরনের আর্থিক সহায়তা নিয়ে এগিয়ে আসতে হবে।